«Нягледзячы на вопыт, набыты пры правядзенні міжнародных спаборніцтваў, арганізатараў ІІ Еўрагульняў чакаюць сур’ёзныя выпрабаванні. Па маштабе ж дакладна ў Беларусі раней нічога больш буйнога не праводзілі. Назаву адну толькі лічбу: амаль 11 тыс. удзельнікаў (акрамя атлетаў і трэнераў, якіх чакаецца каля 4 тыс., гэта валанцёры, журналісты, афіцыйныя асобы) будзе акрэдытавана на еўрапейскі форум», — расказаў дырэктар. У кантракце на правядзенне Еўрагульняў, які падпісаны 1 верасня ў Мінску, ёсць адрозненні ў параўнанні з першымі Еўрагульнямі ў Баку. «Еўрапейскія алімпійскія камітэты аб’явілі, што старты ў Мінску ў 2019 годзе пройдуць пры падтрымцы партнёраў. Адзін з ключавых пунктаў — агульная маркетынгавая праграма, згодна з якой даходы ад правядзення Еўрагульняў у Мінску будуць падзелены паміж беларускім бокам і партнёрамі ЕАК. Расходы агавораны ў дакуменце ў асобных артыкулах. Аргкамітэт у Беларусі панясе асноўныя затраты па пражыванні і харчаванні спартсменаў, забеспячэнні наземным транспартам. ЕАК узялі на сябе аплату па праездзе ў Мінск усіх спартыўных дэлегацый і афіцыйных асоб», — расказаў Георгій Катулін.